hu en hu hu es nb ja hu hu hu hu hu pl fr pl pl hu hu hu de hu en hu pl hu hu hu hu fr hu pl hu hu hu hu hu hu hu pt ja kk ko be en uk uk en hu hu es nb ja hu hu hu hu hu pl fr pl pl hu hu hu de hu en hu pl hu hu hu hu fr hu pl hu hu hu hu hu hu hu pt ja kk ko be en uk uk hu hu de hu hu hu hu hu hu hu hu hu hu en hu hu en zh cs hu fr ko it cs ro fr cs it cs pl fr en hu cs hu fr de hu cs hu fr de hu cs fr fr ru hu da hu fr hbs_lat fr cs pl fr en fr hu hu hu hu hu en fr fr es en pl hu fr de ro es fr id en fr en en uk en en en en en it en en de sv en de en it la en en it en en en ja fr fr en en en en en ru en en fr de en en fr sv it ru en it en en fr en en en tl en fr sv hu ru ru en it en oc en en en en ja sv en hu it en en en en en en ru en en ja fr ja fr lt en el fr en en en en en it ja de sv fr en pt en pl tl en pl en ru en en fr sv it en lt en cs pt en fr en en en fr de sv en en el en en it en en en en en sv de sv hu hu en hu en ja en en en en cs fr en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en hu hu eu de hu hu hu hu
Liga 2│ Túl a harmadán - FK Csíkszereda
A hetedik játéknappal a Liga 2 idei kiírása túl van az első harmadán. Mivel a fordulót megelőzően az élbolyt alkotó hét gárdából négy döntetlent játszott, a feljutásra jogosult csapatok közül a Galaci Oțelul az élre állt, a Dinamo elleni győzelmével a Bodzavásárhely pedig felzárkózott.
2022. szeptember 20. Szerző: Ráduly Róbert Kálmán
A hetedik fordulót követően az élen állók és a sereghajtók között lévő távolság tovább nőtt. Elől a mérkőzésenként két pontot gyűjtő társaság robog, hátul a meccsenkénti pontszerzésre képtelen alakulatok sorakoznak. Pillanatnyilag a Metaloglobus, a Konstancai Unirea néven futó alakulat, a két temesvári együttes és a Dinamo van kieső helyen. Közülük az Unirea és a Temesvári Politechnika tavaly sportalapon már kiesett, de – az élvonaltól búcsúzó Gaz Metan és az Academica Clinceni csődje miatt – továbbra is a Liga 2-ben folytathatták.
Az iramot a közklubok diktálják
Némi meglepetésre, a minisztériumi vagy önkormányzati alárendeltségbe tartozó, emiatt feljutási joggal nem rendelkező csapatok diktálják az iramot. A Steaua a pillanatnyi éllovas, de a Sellemberk is a dobogó közvetlen közelében tanyázik. Egyelőre a másik három közintézmény státussal bíró sportszervezet csapata sem teljesít rosszul: a rangsorban a Szlaltina a 10., a Nagybányai Minaur a 13., az Újszentes együttese pedig a 15. helyet foglalja el.
Az újoncok jól szálltak be,
olyannyira, hogy pillanatnyilag egyikük sincs kieső helyen. A galaciak az első játéknaptól az élbolyhoz tartoznak, de a Szlatina vagy a Bukaresti Progresul 1944 Spartac eddigi teljesítménye is magabiztosra sikerült. Nagybánya és Újszentes ott van, ahol a part szakad, de egyelőre a jó oldalról várhatják a folytatást. Az már csak hab a tortán, hogy az öt újonc közül, a sportszervezeti státusa miatt háromnak nincs joga feljutni. Kiesni ellenben igen, így a folytatásban sem lesznek könnyű helyzetben. Az eddig látottak alapján, Nagybányán és Újszentesen fujdogál a kiesés szele. A légmozgás azonban gyorsan változhat. Hosszú még a bajnokság, csak az első harmadán vagyunk túl.
Az élbolyban nagy a tülekedés
A vezető helyek kérdéskörét hétről hétre nagy tülekedés és folyamatos helycsere jellemzi. Számos ideig-óráig tartó listavezetés mellett, a teljes fordulóvégi tabellákon eddig a Szlobozia, a Sellenberk és a Dés volt éllovas. Jelenleg éppen a Galaci Oțelul áll az élen, de a Konstancai Unirea ellen könnyednek ígérkező győzelmével, a bajnokság két hét múlva esedékes folytatását a Steaua várhatja a rangsor tetejéről.
Galaci FC Oțelul Suporter Club
Szloboziai FC Unirea 04
Megjegyzés: Arra számítunk és azzal számolunk, hogy a két pont/meccs teljesítmény elégséges lesz a rájátszáshoz és nagy valószínűséggel a közvetlen élvonalbeli tagság kiérdemléséhez is. Ezt tekintjük tehát az idei teljesítmény zsinórmértékének.
Jól állunk a közvetlen csatában
A feljutásra ácsingózó, valamint a felsőházra esélyes csapatok közül, a közvetlen riválisok elleni csatában az FK Csíkszeredánál csak a Jászvásári Politechnika szerzett több pontot. Az egyetemisták 6 találkozón 11 egységet, az FK Csíkszereda legénysége öt meccsen kilenc pontot gyűjtött.
A minitabellánkba önhatalmúan begyömöszölt tíz csapat közül, a hetedik fordulóban hatnak is közvetlen rivális ellen volt jelölése. A játéknap legnagyobb érdeklődésre számot tartó összecsapásán Bodzavásár izgalmas mérkőzésen múlta felül a továbbra is a csőd szélén táncoló Dinamo csapatát, a Sellemberk a végjátékban szerzett góllal győzött a Concordia otthonában, miközben a Szlobozia és a Jászvásár, képletesen szólva, nem talált fogást egymáson.
Túl vagyunk a bajnokság első harmadán. Hét fordulót követően, a közvetlen riválisok eddigi eredményeit összesítő minitabellánk a következőképpen néz ki:
Magyarázat: DM – közvetlen mérkőzések száma, DP – a közvetlen mérkőzéseken szerzett pontok száma
Minitabella vagy zsinórmérték ide vagy oda, a bajnoki menetelésben a felsőházra esélytelennek tűnő csapatok ellen szerzett pontok is sokat érhetnek. A futballban és a csapatsportokban általában ugyanis nincs kicsi és nagy idegenbeli pont, de a rangsorban nem szerepelnek külön oszlopban a bravúrpontok sem. Csak pontok vannak és kész…
Nagyrét utca 32 szám., Csíkszereda, Hargita megye, Romania